KIRJALLINEN KYSYMYS P-2484/99 esittäjä(t): Josu Ortuondo Larrea (Verts/ALE) komissiolle. Tiedot asetuksen 1239/98 mukaisesta ajoverkkoja käyttävien alusten asteittaisesta vähentämisestä.



Virallinen lehti nro 225 E , 08/08/2000 s. 0145 - 0146



KIRJALLINEN KYSYMYS P-2484/99 esittäjä(t): Josu Ortuondo Larrea (Verts/ALE) komissiolle (16. joulukuuta 1999) Aihe: Tiedot asetuksen 1239/98 mukaisesta ajoverkkoja käyttävien alusten asteittaisesta vähentämisestä Asetuksella (EY) 1239/98(1) kielletään ajoverkkojen käyttö tonnikalan pyynnissä Atlantilla ja Välimerellä 1. tammikuuta 2002 alkaen. Asetuksessa säädetään, että vuonna 1998 alusten enimmäismäärä jäsenvaltioittain ei voi olla yli 60 prosenttia niistä aluksista, jotka käyttivät ajoverkkoja vuosina 1995B1997. Komissio on aikaisemmin antanut Euroopan parlamentin muille jäsenille epäyhtenäisiä tietoja aiheesta. Voiko komissio antaa nyt meille jäsenvaltioittain selonteon tai täsmällisen luettelon kaikkien niiden alusten rekisterinumeroista, jotka vuodesta 1995 vuoteen 1999 ovat harjoittaneet pyyntiä kunakin vuonna, sekä vahvistaa, ovatko pyyntiä harjoittaneet alukset ja niiden rekisterinumerot olleet joka vuosi samat vai ovatko ne vaihdelleet? (1) EYVL L 171, 17.6.1998, s. 1. Franz Fischlerin komission puolesta antama vastaus (20. tammikuuta 2000) Neuvoston asetuksen (EY) N:o 894/97, sellaisena kuin se on muutettuna tietyistä kalavarojen teknisistä säilyttämistoimenpiteistä 8 päivänä kesäkuuta 1998 annetulla neuvoston asetuksella (EY) N:o 1239/98(1), 11 a artiklan 4 kohdan mukaisesti jäsenvaltioiden on toimitettava vuodesta 1998 lähtien luettelo ajoverkoilla harjoitettavaa kalastustoimintaa varten luvan saaneista aluksista. Kaikki asianomaiset jäsenvaltiot ovat toimittaneet tämän säännöksen mukaisesti luettelot kyseisistä aluksista. Ennen vuotta 1998 yhteisön lainsäädännössä ei ollut säännöksiä, joilla jäsenvaltiot olisi velvoitettu toimittamaan alusluetteloita tai rajoittamaan alusten pääsyä edellyttämällä niiltä lupaa ajoverkoilla harjoitettavaan kalastustoimintaan. Tämän vuoksi yhteisön kalastusalukset saattoivat tuona aikana harjoittaa ajoverkkokalastusta vapaasti. Asianomaiset jäsenvaltiot ovat selvittäneet, mitkä niiden aluksista käyttivät ajoverkkoja vuosina 19951997, ja ovat pyynnöstä ilmoittaneet komissiolle niiden aluksien kokonaismäärän, joiden on todettu harjoittaneen ajoverkkokalastusta. Komissio esitti alusten kokonaismäärää koskevat luvut vuosilta 1995, 1996 ja 1997 vastauksessaan Fraga Estevezin esittämiin kirjallisiiin kysymyksiin P-1537/99 ja E-1561/99(2). Mainitut alusluettelot vuosilta 1998 ja 1999 on toimitettu kyseisten jäsenvaltioiden kalastusvalvonnasta vastaaville viranomaisille. Koska nämä tiedot koskevat yksittäisiä henkilöitä, joko luonnollisia tai oikeushenkilöitä, yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(3) 37 artiklan mukaan mainittuja alusluetteloita ei voida julkistaa sellaisenaan, kuten on pyydetty. Vuodesta 1998 lähtien komissiolle toimitettuihin edellä mainittuihin listoihin merkityt alukset ovat joitakin harvoja poikkeuksia lukuun ottamatta molempina vuosina samat. Komission suorittamien alustavien tarkistusten perusteella näyttää siltä, että vuosina 1995, 1996 ja 1997 osa aluksista käytti ajoverkkoja aloittaakseen opportunistisen tonnikalanpyynnin. Jotkin näistä aluksista näyttävät luopuneet tästä pyynnistä jo yhden kauden tai jopa vain muutaman kalastuskerran jälkeen. (1) EYVL L 171, 17.6.1998. (2) EYVL C 170 E, 20.6.2000, s. 33. (3) EYVL L 261, 20.10.1993.